Diari Oficial de la Generalitat Valenciana


Sumari del DOGV 5692, del 31-01-2008 (2008/1132)

RESOLUCIÓ de 24 de gener de 2008, del Rectorat de la Universitat Jaume I, per la qual es convoca una oferta pública per a la selecció de personal investigador d'aquest organisme, amb contracte laboral temporal per obra o servei. (Projecte d'investigació: «Xarxa temàtica d'investigació cooperativa en biomedicina computacional (COMBIOMED)» 07I375).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1132


Data del document
:   24-01-2008

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * personal d'investigació
    * professió de la informàtica
    * concurs administratiu
    * universitat

RESOLUCIÓ de 24 de gener de 2008, del Rectorat de la Universitat Jaume I, per la qual es convoca una oferta pública per a la selecció de personal investigador d'aquest organisme, amb contracte laboral temporal per obra o servei. (Projecte d'investigació: «Xarxa temàtica d'investigació cooperativa en biomedicina computacional (COMBIOMED)» 07I375). [2008/1132]  
El Rectorat de la Universitat Jaume I, fent ús de les competències que li confereix la legislació vigent, resol:  
Convocar una oferta pública de personal investigador d'acord amb les bases següents:  
Primera. Denominació del lloc de treball  
Personal investigador.  
Segona. Retribució íntegra mensual  
La retribució íntegra mensual, inclosa la part proporcional de les pagues extres, és de 1.762,26 euros en concepte de sou base.  
Tercera. Objecte i període  
Col·laborar en la realització del projecte d'investigació «CONBIOMED». Les tasques d'aquest contracte es realitzen sota la línia general d'aplicació d'aproximacions metodològiques i formals de l'enginyeria del programari i l'enginyeria d'integració de sistemes en:  
- Desenvolupament d'eines bioinformàtiques i de medicina computacional.  
- Mineria de dades i elaboració d'ontologies en dominis de coneixement relatius a les tasques científiques del projecte.  
- Enginyeria de requisits i desenvolupament de sistemes software en l'àmbit de la biomedicina computacional.  
- Disseny i construcció d'arquitectures de serveis web com a suport de les operacions d'adquisició, tractament i anàlisi de dades generades pel projecte.  
- Administració i control de servidors web.  
- Participació y col·laboració en altres tasques científiques del projecte com a iniciació en la trajectòria investigadora professional. La durada prevista d'aquest contracte és d'un any. En tot cas la durada del contracte està vinculada a la durada del projecte i la disponibilitat pressupostària d'aquest.  
S'estableix un període de prova de 4 mesos  
Quarta. Jornada de treball  
A temps complet (37,5 hores setmanals).  
Cinquena. Requisits dels aspirants  
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat constitutiu de la Comunitat Europea.  
- Tenir complits setze anys.  
- Estar en possessió del títol d'Enginyeria Informàtica.  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.   
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
Sisena. Mèrits preferents  
· Experiència en treballs d'investigació en l'àmbit de la informàtica biomèdica y/o bioinformàtica.  
· Titulació de màster oficial en especialitats d'informàtica .  
Setena. Sistema selectiu de la plaça  
Per part de la comissió encarregada de resoldre aquesta selecció, es valorarà els currículum dels aspirants d'acord amb el barem que figura en l'annex II. La comissió pot, de considerar-ho oportú, realitzar una prova i/o entrevista als aspirants. En el supòsit de realitzar la prova aquesta serà eliminatòria i podrà ser teòrica i/o pràctica; es puntuarà de 0 a 10 punts, i serà necessari obtenir un mínim de 5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en què cas que valorats els mèrits i, si és el cas, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
Huitena. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la Comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Per a qualsevol aclariment sobre la convocatòria, les persones interessades poden dirigir-se al professor Óscar Coltell Simón (Telèfon 386 045 684, Vfgpn.Qtdelhy@uee.ofv.yu).  
Novena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
a) Una fotocòpia del DNI.  
b) Currículum, amb els mèrits justificats documentalment.  
En l'apartat Codi, de la sol·licitud ha de figurar el número 11984  
Les instàncies presentades a les oficines de correus han de complir amb el procediment establit en l'article 205.3 del Reglament dels Serveis de Correus: Les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data.  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjuí que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que   
l'aspirant viu a costa seua o està a càrrec seu.  
Deu. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'edifici Rectorat i serveis centrals, campus del Riu Sec de la Universitat Jaume I, i en la següent adreça d'Internet: http://www.uji.es/CA/serveis/rec-hum/.  
Onze. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
Castelló de la Plana, 24 de gener de 2008.- El rector: Francisco Toledo Lobo.  
ANNEX I  
Sol·licitud  
Dades personals  
Primer cognom: ...  
Segon cognom: ...  
Nom: ...  
Data de naixement: ...   
DNI: ...  
Telèfon: ...   
Adreça i codi postal: ...   
Localitat/comarca i província: ...   
Codi: ...  
SOL·LICITE  
L'admissió en el procés selectiu per a cobrir una plaça temporal d ..., convocat per Resolució de data ..., publicada en el Diari Oficial de la Comunitat Valenciana número ... .  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
La persona interessada,  
...  
Castelló de la Plana, ... d ... de 200... .  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer un ús diferent d'aquell per al qual van ser sol·licitades, d'acord amb la Llei Orgànica 15/1999, de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta Universitat.  
ANNEX II  
Barem  
1. Estar en possessió del títol superior d'Enginyeria Informàtica: 2,4 punts.  
2. Estar en possessió del títol de màster oficial en especialitats d'informàtica: 2,4 punts.  
3. Investigació (publicacions, ponències i comunicacions, congressos, projectes d'investigació): fins a 0,2 punts.  
4. Experiència en l'aplicació de metodologies, tècniques i eines de la informàtica biomèdica en estudis d'epidemiologia nutricional: fins a 0,2 punts.  
5. Experiència en sistemes d'informació (disseny, planificació o desenvolupament, modelat de sistemes software amb UML i Procés Unificat): fins a 0,2 punts.  
6. Experiència en aplicació de tècniques concretes per a desenvolupament de sistemes d'informació en web: programació d'aplicacions web amb PHP, JavaScript i MySQL (coneixements de SQL), coneixements en sistemes i servidors web (apache, IIS, etc.): fins a 0,2 punts.  
7. Experiència en aplicació de tècniques específiques de construcció d'interfícies web: tecnologia de frameworks XAJAX, prototype i scriptaculous.: fins a 0,2 punts.  
8. Coneixements del llenguatge JAVA i entorns de programació afins: fins a 0,2 punts.  
9. Coneixements de disseny i implementació de bases de dades relacionals: fins a 0,1 punt.  
10. Coneixements d'estadística: fins a 0,1 punt.  
11. Coneixements de biologia molecular: fins a 0,2 punts.  
12. Beques gaudides i desenvolupades satisfactòriament: fins a 0,3 punts.  
13. Coneixements de la llengua pròpia de l'UJI: fins a 0,3 punts.  
14. Entrevista: es realitzarà si la comissió avaluadora ho estima necessari: fins a 3 punts.  
ANNEX III  
Comissió avaluadora titular  
Presidenta: vicerectora d'Investigació o persona en qui delegue.  
Quatre vocals en representació de la Universitat Jaume I.  
Secretari: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.